የኢህአዴግ ምክር ቤት ስብሰባ እንደቀጠለ ነዉ
የጀመረው የኢትዮጵያ ህዝቦች አብዮታዊ ዴሞክራሲያዊ ግንባር (ኢህአዴግ) ምክር ቤት ስብሰባ እንደቀጠለ ነው፡፡ምክር ቤቱ በስብሰባው በኢህአዴግ ስራ አስፈጻሚ ኮሚቴ ተገምግሞ በቀረበለት  የብሄራዊ ድርጅቶች የጥልቅ ተሃድሶ አፈጻጸም ሪፖርት እና ሰነድ ላይ በዝርዝር እየተወያየ መሆኑ ታዉቋል። በያዝነው ወር መካሄድ የነበረበትን የኢህአዴግ 11ኛው ድርጅታዊ ጉባኤ ማራዘምን አስመልክቶ የሚቀርብለትን አጀንዳ ያፀድቃል ተብሎ እንደሚጠበቅም የኢህአዴግ ጽህፈት ቤት አስታውቋል።ጉባኤዉ የድርጅቱን የአመራር ክፍተት ያሟላል ተብሎ የሚጠበቅ ሲሆን፥ ይህም የኢህአዴግ ፕሮግራምና ህገ ደንብ  መሰረት አድርጎ እንደሚፈጸም ከፅህፈት ቤቱ ያገኘነው መረጃ ያመለክታል።